Arta (regija)

Regija Arta (arapski: إقليم عرتا) jedna je od 6 regija Džibutija. Površinom je druga najmanja regija, poslije regije glavnog grada Djiboutija. Prema podacima iz 2019. u regiji je živjelo 50.017 stanovnika što je gustoća od 28 stanovnika po km2. Historija Nomadski način života u regiji Arta datira najmanje 2.000 godina. Tokom srednjeg vijeka, regijom Arta vladali su Ifatski i Adalski sultanat. Kasnije je činila dio francuskog protektorata Somalilanda u prvoj polovini 20. stoljeća. U naselju Loyada, sa predivnim plažama i slikovitim plantažama palmi, nalaze se grobnice velikih historijskih vođa ove regije. Negdje na pola udaljenosti između Loyade i Djiboutija, nalazi se malo naselje Damerjog s očuvanim tradicionalnim sistemom navodnjavanja. Regija Arta nalazi se na granici sociolingvističkih etničkih grupa Afara i somalskih Isa. Geografija Regija se nalazi u južnom i centralnom dijelu zemlje, a graniči s regijama: Tadžura na sjeveru, Djibouti na sjeveroistoku, Dikhil i Ali Sabieh na jugu kao i sa Somalijom na istoku. Glavni grad regije je Arta. Ostali gradovi su: We`a, Damerjog i Loyada. Planina Hemed s visinom od 1.103 metara predstavlja najvišu tačku regije. Reference